Latvijas Gada balva sportā 2010

thumb|220px|Latvijas Gada balva sportā 2010 logo
**[[Latvijas Gada balva sportā|Latvijas Gada balvas sportā]] 2010** ceremonija notika  Sapņu fabrikā. Laika posmā no 23. novembra līdz 21. decembrim līdzjutēji var nobalsot par gada populārāko sportistu internetā. Ceremonija tiešraidē tika translēta LTV1 kanālā un Latvijas Radio 1 ēterā. Ceremonijas organizētāji bija Latvijas Olimpiskā komiteja un Igo Japiņa sporta aģentūra, kā arī Izglītības un zinātnes ministrija. 13 nomināciju uzvarētaji saņēma metālmākslinieka Arvīda Endziņa veidoto balvo — piramīda. Balvas "Paraugs sportā" ieguvēju noteica Latvijas Atlētu komisija. Pirmoreiz balva tika pasniegta nominācijā "Labākā Latvijas ekipāža vai komanda".

Tiešraides laikā līdzjutējiem bija iespēja balsot ar telefonu starpniecību par gada populārāko sportistu. Balsojumam tika izvirzīti trīs iepriekš interneta balsojumā noteikti sportisti: Martins Dukurs, Māris Štrombergs un Mārtiņš Pļaviņš. Savukārt balsojumam internetā tika izvirzīti 35 dažādi sportisti, par kuriem varēja balsot portālos delfi.lv un olimpiade.lv laika posmā no 23. novembra līdz 20. decembrim. Sākotnēji tika paredzēts, ka balsojums turpināsies līdz 21. decembrim, taču, ievērojot godīga balsojuma principus, delfi.lv tehniskais personāls atklāja, ka 21. decembrī tika veikts mehānisks balsojums no ārzemju IP adresēm, tāpēc 21. decembra rezultāts tika anulēts. Interneta balsojumā visvairāk balsis savāca M. Štrombergs (3238 balsis), M. Dukurs bija ieguvis 2068 balsis, taču M. Pļaviņš ieguva 1846 balsis.

 tika paziņoti kandidāti 8 nominācijās, kā arī tika paziņots, ka par mūža ieguldījumu balvu saņems sporta žurnālists Gunārs Jākobsons. Par gada sportisti tika atzīta 2010. gada Eiropas čempione tāllēkšanā Ineta Radēviča un par gada sportistu tika atzīts 2010. gada Vankūveras Olimpisko spēļu sudraba medaļas laureāts skeletonā Martins Dukurs. Tāpat ceremonijā tika pasniegta īpaša Starptautiskās Olimpiskās komitejas balva LMT prezidentam Jurim Bindem par ieguldījumu jaunatnes sporta attīstībā un Olimpisko vērtību stiprināšanā.

## Nomināciju un uzvarētāju noteikšanas žūrija
Kandidātus izvirzīja Latvijas sporta žurnālisti, Latvijas Sporta federāciju padome (LSFP), Latvijas Olimpiskā vienība (LOV) un "Latvijas Gada balva sportā 2010" žūrijas locekļi.

Uzvarētājus noteica žūrija, kuras sastāvā bija:
* Andris Kalniņš, LSFP prezidents (žūrijas komisijas priekšsēdētājs)
* Juris Binde, LMT prezidents
* Ņina Birjukova, Latvijas Motosporta federācijas ģenerālsekretāre
* Agra Brūne, IZM Sporta departamenta direktore
* Dainis Caune, žurnāla "Sports" galvenais redaktors
* Einars Fogelis, LOK ģenerālsekretārs
* Artūrs Jakovļevs, LOK atlētu komisijas vadītājs
* Igo Japiņš, "Igo Japiņa Sporta aģentūras" direktors
* Liene Kozlovska, Sporta medicīnas valsts aģentūras Antidopinga nodaļas vadītāja
* Anatolijs Kreipāns, sporta žurnālists
* Inita Kresa, Latvijas Radio sporta raidījumu producente
* Armands Puče, "Mediju nams" valdes priekšsēdētājs
* Andris Ušackis, LTV sporta redakcijas vadītājs
* Arturs Vaiders, Latvijas sporta žurnālistu asociācijas prezidents un portāla parsportu.lv redaktors
* Marita Vilciņa, LOV speciāliste sabiedrisko attiecību un komunikāciju jautājumos
* Aldons Vrubļevskis, LOK prezidents
* Māris Zembergs, laikraksta "Diena" sporta redakcijas vadītājs

## Laureāti

## Atsauces

## Ārējās saites

* LOK mājaslapa